**Invitation til tropsdøgn d. 9-10 marts 2024 hos Nakskov Spejderne**

**Hej Tropsspejder i Sydhav Divisionen.**

Nu vil Nakskovspejderne prøve at afholde tropsdøgnet.

Derfor indbydes I som tropsspejdere til Tropsdøgnet, som finder sted **lørdag d. 9 marts kl. 10:00** i Nakskov på Engtoften 14, 4900 Nakskov.

Tropsdøgnet varer 24 timer, og slutter derfor om **søndagen d. 10 marts klokken 10:00.**

**Medbring til turen:** Madpakke og drikkelse til frokost lørdag og personlig oppakning.

**Patruljen skal medbringe**: Telt og det gode humør.

I vil komme ud og opleve et spændende løb, hvor der også vil være tid til at kunne hygge. Vores køkkenhold laver mad til os.

 Prisen for deltagelse er: 100,00 kr, som betales ved tilmelding. **Senest d. 1 marts**. Som betales til jeres ledere.

Vi håber at se en masse glade tropsspejdere.

**Spejderhilsen Nakskovspejderne.**

Lederinfo vedr. tropsdøgnet

Tropsdøgnet foregår hos Nakskovspejderne på Engtofter 14, 4900 Nakskov.

Fra lørdag d. 9. marts kl. 10.00 til søndag d.10. marts kl.10.00

Deltagelsesprisen for tropspejderne er 100 kr. Lederne skal IKKE betale for at deltage i arrangementet. Der er ikke noget tema, men vi har lavet et spændende løb. Formålet med tropsdøgnet er at man møder andre tropsspejder, og lære dem bedre at kende, så der kommer et godt sammenhold mellem tropsspejderne i divisionen. De skal sove i deres egen patrulje. Dagens aktiviteter vil være i deres egne patruljer.

Om aften vil der være hygge.

Vi håber at I ledere som kommer med, vil hjælpe med at stå på poster.

Sidste frist for indbetaling og tilmelding til tropsdøgnet er fredag d. 1 marts.
**Der skal indbetales til følgende konto. Regn.nr 0693 konto nr 2800041939**. Indbetalingen skal ske gruppevis, hvor der i indbetalingen skal fremgå hvilken gruppe der deltager, antal patruljer, navn på patrulje(rne) og antallet af spejdere i den pågældende patrulje, som sendes til TL John Larsen pr. mail: john69@mail.dk

Hvis der er nogle af jeres spejder som er allergisk over for noget (af hensyn til maden) så vi kan tage hensyn.

I skal huske at medbringe følgende: 1 telt pr. patrulje. Madpakke og drikkelse til frokost lørdag. (Gælder både for spejder og -ledere)

Lederne kan vælge om de ønsker at sove i eget telt eller indendørs.

**Spejderhilsen Nakskovspejderne.**

**Ved evt. spørgsmål kontakt TL John Larsen pr. mail:** **john69@mail.dk**

**Hvad er tropsdøgnet?**
Tropsdøgnet har til formål at give tropsspejderne i divisionen muligheden for at lære hinanden at kende uden konkurrence, så det er fællesskabet der er i centrum.

Tropsdøgnet vil efter planen gå på omgang mellem grupperne, ligesom Mikro-minidagen og Olandiske Lege også gør det.